Lekėčiai
Lekėčiai – miestelis Šakių rajono savivaldybės rytuose, šalia kelio  140  Kaunas–Zapyškis–Šakiai , 33 km į vakarus nuo Kauno, 8 km į pietvakarius nuo Vilkijos. Seniūnijos centras, Lekėčių seniūnaitija. Yra paštas (LT-71021). Miestelio planas spindulinis. Svarbiausi statiniai: Medinė liaudies architektūros formų Lekėčių Šv. Kazimiero bažnyčia, 1906 m. išplėsta iš koplyčios. 1928 m. pastatytas Lietuvos nepriklausomybės dešimtmečio paminklas prie bažnyčios (meistras E. Achenbachas, po II pasaulinio karo nuniokotas, 1989 m. atnaujintas). Miškininkystės muziejus.